Jelaskan Sejarah dari Sekolah Kebangsaan Pintas dalam bahasa melayu

Sekolah ini telah dibuka pada 16 Januari 2000 yang diketuai oleh Amit bin Haji Basrin sebagai pemangku Guru Besar dan beberapa orang guru iaitu Abdul Momin bin Haji Salleh, Alinah binti Yussop dan Apar bin Wal dengan jumlah murid seramai 151 orang. Semasa pembukaan sekolah ini, terdapat pemimpin setempat yang turut memberikan bantuan dan kerjasama iaitu Datuk Seri Panglima Haji Lajim bin Haji Ukin yang ketika itu memegang jawatan Timbalan Ketua Menteri Sabah, Haji Osin bin Haji Jilun (Setiausaha politik Timbalan Ketua Menteri, Haji Alok (Ketua Kampung Kubu), Osup bin Haji Jilun (Pengerusi JKKK Kg Pintas Kubu), Napsin bin Aliamat (Setiausaha UMNO Bahagian Beaufort) bersama-sama pegawai pelajaran ketika itu Hadis bin Haji Johari (Pegawai Pelajaran Bahagian Beaufort) dan Kamarlin bin Haji Ombi (Pegawai Pelajaran Daerah Beaufort). Pada tahun 2002, Tajudin bin Haji Asari telah dilantik sebagai Guru Besar SK Pintas yang baru sehingga 16 Oktober 2001. Mohd Kifflee bin Haji Alli menjalankan tugas Guru Besar di sekolah tersebut bermula pada 16 Oktober 2002 hingga 1 April 2004 sebelum Lakim bin Ag. Damit menjadi Guru Besar sehingga tahun 2007. Amit bin Haji telah dilantik sebagai Guru Besar sekolah ini pada September 2007 hingga 2008 dan kemudian diganti oleh Jaludin bin Kassim sebagai Guru Besar SK Pintas yang baru bermula tahun 2008 hingga Mei 2015 sebelum bersara wajib.